**Vedr. behandling af dine oplysninger i forbindelse med kundeforholdet med Museumstjenesten**

Den Erhvervsdrivende Fond Museumstjenesten (herefter benævnt ”Museumstjenesten”) har registreret personoplysninger om dig, hvis

* du er kunde hos os eller
* du er tilknyttet en virksomhed, der er kunde hos Museumstjenesten.

I denne sammenhæng skal vi efter persondatalovgivningen give dig en række oplysninger om, hvordan vi behandler dine oplysninger.

**Såfremt du er kontaktperson hos en kunde** opfordres du til at dele denne skrivelse med andre kontaktpersoner hos kunden, du ved allerede har eller vil få kontakt med Museumstjenesten.

Museumstjenesten er dataansvarlig for behandlingen af dine oplysninger. Museumstjenesten kan kontaktes via mtj@museumstjenesten.com eller på tlf. 86 66 76 66.

**Hvilke oplysninger behandles der?**

Vi behandler ikke følsomme oplysninger om dig, men kun almindelige. Dette indebærer som **kunde** stamdata som navn, adresse, telefonnummer, e-mailadresse, men også betalingsoplysninger og købshistorik.

Som **kontaktperson hos en kunde** har vi stamdata om dig, så som navn, telefonnummer, e-mailadresse og stillingsbetegnelse.

**Hvad er formålet med behandlingen af oplysningerne?**

Der er forskellige formål med behandlingen af oplysningerne om dig:

* at administrere kundeforholdet og opfylde vores kontraktmæssige forpligtelser over for dig, så længe du er kunde, herunder opbevare oplysninger om dig og/eller en person tilknyttet en virksomhed, der er kunde
* at leve op til relevant lovgivning på området, herunder bogføringsloven
* at opbevare oplysninger om dig i en periode efter kundeforholdets afslutning i dokumentationsøjemed

**Hvad er det retlige grundlag for behandlingen af oplysningerne?**

Som udgangspunkt er det ulovligt at behandle personoplysninger, medmindre man har *et retligt grundlag* for behandlingen.

Hos Museumstjenesten benytter vi følgende retlige grundlag, alt efter om du er kunde eller kontaktperson hos en kunde:

**Hvis du er kunde:**

Retsgrundlaget for behandlingen er primært **aftalen mellem dig og Museumstjenesten** om køb af Museumstjenestens ydelser, hvilket naturligt indebærer behandling af oplysninger om dig, jf. persondataforordningens art. 6, stk. 1, litra b.

Det retlige grundlag kan dog også være, at behandlingen **følger af lov**, jf. persondataforordningens art. 6, stk. 1, litra c. Museumstjenesten er eksempelvis forpligtet efter bogføringsloven til at opbevare regnskabsmateriale i op til 5 år + indeværende år.

Desuden kan det retlige grundlag være Museumstjenestens **legitime interesse** i at foretage en bestemt behandling, jf. persondataforordningens art. 6, stk. 1, litra f. Dette kan være tilfældet ved tvangsinddrivelse af et skyldigt beløb hos en kunde, eller ved opbevaring af oplysningerne i dokumentationsøjemed.

**Hvis du er en kontaktperson hos en kunde:**

Såfremt du ikke er kunde, men en person tilknyttet en virksomhed, der er kunde, er retsgrundlaget for behandlingen Museumstjenestens **legitime interesse** i at varetage et kundekartotek, hvor der fremgår oplysninger om virksomhedens kontaktperson, så det er muligt at varetage kundeforholdet, jf. persondataforordningens art. 6, stk. 1, litra f.

Det retlige grundlag kan dog også være, at behandlingen **følger af lov**, jf. persondataforordningens art. 6, stk. 1, litra c. Museumstjenesten er eksempelvis forpligtet efter bogføringsloven til at opbevare regnskabsmateriale i op til 5 år + indeværende år.

**Hvornår bliver oplysningerne slettet?**

Alle oplysningerne vil som udgangspunkt være slettet senest 5 år efter udløbet af det år, hvor kundeforholdet ophørte. I særlige tilfælde, hvor der er fare for en retlig konflikt med en kunde eller en person tilknyttet en virksomhed, der er kunde, kan alle oplysningerne blive opbevaret i dokumentationsøjemed, indtil kravet er forældet eller endeligt afvist af en retsinstans.

**Hvem bliver oplysningerne delt med?**

Oplysningerne bliver som udgangspunkt ikke delt med tredjemand. Efter omstændighederne kan oplysningerne, særligt i tilfælde af en retlig konflikt, deles med advokater, revisorer, domstolene, offentlige myndigheder og forsikringsselskaber.

**Dine rettigheder**

Efter reglerne i persondataforordningen har man som registreret følgende rettigheder over for Museumstjenesten:

Hvis du vil gøre brug af dine rettigheder skal du kontakte os.

**Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig, samt en række yderligere oplysninger.

**Ret til berigtigelse (rettelse)**

Du har ret til at få urigtige oplysninger om dig selv rettet.

**Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

**Ret til begrænsning af behandling**

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

**Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

**Ret til at transmittere oplysninger (dataportabilitet)**

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Såfremt du mener, behandlingen er i strid med reglerne i persondatalovgivningen, kan du indgive klage hos os. Hvis du er uenig i vores vurdering af sagen, kan du klage til Datatilsynet. Datatilsynet kan kontaktes på dt@remove-this.datatilsynet.dk eller på tlf. 33 19 32 00. Se desuden Datatilsynets hjemmeside på datatilsynet.dk, hvor du kan finde yderligere information om dine rettigheder som registreret.